cy cy en ceb su fy cy cy cy su cy cy cy en it en es en fi cy cy cy en cy cy en en cy cy cy en cy cy vi en cy en cy en en en cy en cy
Ganolfan Iechyd Meddwl a Chymdeithas - Amdanom ni
Sefydlwyd y Ganolfan ar gyfer Iechyd Meddwl a Chymdeithas yn 2012, gyda chymorth grant gan gronfeydd elusennol Bwrdd Iechyd Prifysgol Betsi Cadwaladr. Fe'i cyd-gyfarwyddir gan yr Athro Catherine Robinson a’r Athro Rob Poole. Deilliodd y dymuniad i sefydlu canolfan ymchwil o'u cydweithio llwyddiannus ar ymchwil, sy'n gwneud defnydd o botensial ymchwil dulliau cymysg drwy ddod ag ymchwilwyr ym meysydd gwyddorau cymdeithas, clinigol a biofeddygol at ei gilydd mewn partneriaeth sy'n hollol amlddisgyblaethol.
Mae'r Ganolfan ar gyfer Iechyd Meddwl a Chymdeithas yn canolbwyntio ar ymchwil sy'n ymwneud yn uniongyrchol â gwella lles meddyliol y cyhoedd yn gyffredinol a gwella gofal iechyd meddwl. Mae gennym ddiddordeb arbennig mewn problemau cymhleth y gellir ymdrin â hwy'n fwy effeithiol drwy ddefnyddio cyfuniad o ddulliau ansoddol a meintiol.
Daw'r Ganolfan ar gyfer Iechyd Meddwl a Chymdeithas ag ymchwilwyr at ei gilydd sydd â chefndir amlddisgyblaethol eang, yn cynnwys:
Rydym yn cydweithio â chymunedau ymchwil gofal cymdeithasol ac iechyd meddwl ledled Cymru, ag academyddion ac ymchwilwyr yng ngweddill y DU, yn Ewrop ac India.
Y pwynt cyswllt cyntaf ar ein prif themâu ymchwil yw:
Marwolaethau'n gysylltiedig ag alcohol
Gofal pobl â phroblemau iechyd meddwl parhaus
Crefydd ac ysbrydolrwydd mewn ymarfer clinigol
Alcohol a chamddefnyddio sylweddau
Ysbrydolrwydd a salwch meddwl
Dulliau newydd o gyfuno ymchwil
Trais mewn sefydliadau iechyd
Camddefnyddio meddyginiaeth ar bresgripsiwn
Addysg a hyfforddiant proffesiynol
Telerau Defnyddio and Polisi ar gwcis Mae'r holl hawlfreintiau cynnwys ©